Tresfjorden naturreservat

Tresfjorden naturreservat er et naturreservat i Vestnes kommune. Det består av et elvedelta i bunnen av Tresfjorden rundt munningen av Tressa. Området ble vernet 8. november 2002. Reservatet inngår i verneplan for havstrand og elveos. Bruk av sykkel og hest utenom eksisterende veier er forbudt. Verneforskriften sier at formålet med vernet er «å ta vare på eit av dei største gjenverande og relativt urørte elvedeltaet i fylket, der strandområdet er bygd opp omkring eit sentralt elveløp.» Området har vært brukt til slåttemark frem til 1960-1970. Senere har hest beitet her og noen ganger sau. Det er registrert 83 plantearter. Av fuglearter nevner forvaltningsplanen av 2004 gråhegre, kanadagås, stokkand, brunnakke, ærfugl, siland, sivhøne, tjeld, vipe, storspove, rødstilk, strandsnipe, hettemåse, fiskemåse, gråmåse, svartbak, sildemåse, terner, ringdue, kråke, stare og linerle. Referanser